ORDE do 9 de xuño de 2004 pola que se modifica o anexo 20 da Orde do 23 de decembro de 2003, pola que se regula o procedemento para a solicitude, tramitación e concesión, da solicitude única no ano 2004, de axudas a superficies, animais e indemnización compensatoria, así como a solicitude doutras primas gandeiras.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 16/06/2004

O capítulo IV da Orde do 23 de decembro de 2003, pola que se regula o procedemento para a solicitude, tramitación e concesión, da solicitude única no ano 2004, de axudas a superficies, animais e indemnización compensatoria, así como a solicitude doutras primas gandeiras fai mención expresa a indemnización compensatoria. No seu artigo 54, punto 5º dispón o límite máximo da indemnización compensatoria que percibirá cada solicitante titular de explotación ao que fai referencia o artigo 3 do Real decreto 708/2002, do 19 de xullo (BOE nº 175), quedando reflectido o seu cálculo no anexo 20 da orde.
Este anexo cómpre axustalo ao anexo II do Real decreto 3482/2000, do 29 de decembro, polo que se regula a indemnización compensatoria en determinadas zonas desfavorecidas.
En consecuencia, de acordo co disposto no artigo 30.1º 3 do EAG e no uso das facultades que me confire a Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, e no Decreto 50/2002, do 14 de febreiro, modificado polo Decreto 161/2003, do 13 de febreiro,
DISPOÑO:
Artigo único.-Modifícase o anexo 20 da Orde de 23 de decembro de 2003, pola que se regula o procedemento para a solicitude, tramitación e concesión, da solicitude única no ano 2004, de axudas a superficies, animais e indemnización compensatoria, así como a solicitude doutras primas gandeiras sobre o cálculo da indemnización compensatoria, que queda tal e como consta no anexo desta orde.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 9 de xuño 2004.
Juan Miguel Diz Guedes
Conselleiro de Política Agroalimentaria
e Desenvolvemento Rural
ANEXO 20
CÁLCULO DA INDEMNIZACIÓN COMPENSATORIA
1. Módulos de base.
En relación co disposto no artigo 54.5º da orde establécense os seguintes módulos:
Euros por hectárea de superficie
Zona desfavorecidaindemnizable (S.I.)
Montaña (art. 18)75 euros/ha
Despoboamento (art. 19)45 euros/ha
Dificultades especiais (art. 20)120 euros/ha
Ao módulo de base aplicaránselle os coeficientes correctores en función de:
Superficie indemnizable da explotación (C)
Base impoñible xeral declarada polo titular de explotación (C).
Coeficiente C
Superficie indemnizableC: coeficiente aplicable
nas explotaciónsao módulo base
5 hectáreas1,00
Máis de 5 e ata 25 hectáreas0,75
Máis de 25 e ata 50 hectáreas0,50
Máis de 50 e ata 100 hectáreas0,25
Máis de 100 hectáreas (exclúense as
superficies que excedan a 100 hectáreas)0,00
Coeficiente C
Base impoñible xeral declaradaC: coeficiente aplicable
polo beneficiarioao módulo base
Menor do 50% da renda de referencia1,20
Maior do 50% da renda de referencia1
2. Coeficientes redutores C aplicables ás superficies forraxeiras.
Superficies forraxeiras (ha)C
Hectáreas de pastos permanentes1,00
Hectáreas de pasto aproveitables por un
período de dous a seis meses0,50
Hectáreas de barbeito rastroxeira
e ermo a pastos0,15
3. Coeficientes redutores C aplicables ás unidades equivalentes de cultivo (U.E.C.).
Superficies forraxeiras (ha)C
Hectáreas de regadío1,00
Hectáreas de cultivo extensivo e
plantacións de secaño0,50
Hectáreas de plantacións non madeireiras,
forestais e arbustivas0,30
4. Cálculo da superficie indemnizable (S.I.).
É o resultado de sumar a superficie forraxeira computable ás unidades equivalentes de cultivo.
S.I. (en ha)=RSC+RSC
Sendo:
S.I.=superficie indemnizable en ha.
S=superficie forraxeira en ha.
C=coeficiente aplicable ás superficies forraxeiras.
S=superficie de cultivo en ha.
C=coeficiente aplicable ás superficies de cultivos.
5. Cálculo das axudas.
As axudas por explotacións calcularanse como segue:
Axuda (euros)=[superficie indemnizable (ha)]x[módulo base (euros/ha)xcoeficientes aplicables ao módulo base].
A contía da indemnización compensatoria anual que pode percibir o titular da explotación non poderá ser inferior a 300 euros. O límite máximo ao que se refire o artigo 54.5º, establecerase en función das limitacións orzamentarias, respetando en todo caso o establecido no artigo 3 do Real decreto 708/2002, do 19 de xullo, polo que se establecen
medidas complementarias ao programa de desenvolvemento rural para as medidas de acompañamento da política agraria común.
Non se computarán como superficies agrícolas indemnizables as de regadío superiores a 5 ha por beneficiario.